Diari Oficial de la Generalitat Valenciana


Sumari del DOGV 7000, del 10-04-2013 (2013/3130)

Informació pública de l'aprovació del projecte d'expropiació forçosa per taxació conjunta per a la instal·lació d'una estació depuradora d'aigües residuals (EDAR) i col·lectors.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7000

Data del DOGV
:   10-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3130


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'aprovació del projecte d'expropiació forçosa per taxació conjunta per a la instal·lació d'una estació depuradora d'aigües residuals (EDAR) i col·lectors. [2013/3130]  
L'alcalde president de l'Ajuntament d'Alcalà de Xivert (Castelló), fa saber:   
Havent-se detectat un error de fet en l'anunci publicat en Butlletí Oficial de la Província de Castelló número 25, de 26 de febrer de 2013, relatiu a l'inici d'un procediment expropiatori urgent d'acord amb els termes de la Llei d'Expropiació Forçosa, es procedix a rectificar-lo íntegrament, i queda de la manera següent:  
«El Ple de l'Ajuntament, en sessió celebrada en data 6 de febrer de 2013, va adoptar l'acord següent:  
Vist que, en data 26 de juliol de 2006, es va aprovar el projecte bàsic de la nova depuradora de les aigües residuals d'Alcalà de Xivert (Castelló) i el projecte de construcció de la impulsió des de la xarxa de col·lectors fins a la nova estació depuradora d'aigües residuals (EDAR) d'Alcalà de Xivert.  
Vist que per acord del Ple de l'Ajuntament de data 26 de maig de 2010, es va aprovar el projecte modificat número 1 de les obres de la nova EDAR i de les obres de construcció del col·lector general, tot això subjecte als condicionants establits en l'informe tècnic de data 13 de maig de 2010 i autoritzar la seua contractació i execució a través de l'Entitat Pública de Sanejament d'Aigües Residuals de la Comunitat Valenciana.   
Vist que, per recent acord del Ple de l'Ajuntament de data 25 de juny de 2012, s'aprova el projecte modificat número 2 de les obres de construcció del col·lector general d'Alcossebre fins a la nova EDAR d'Alcalà de Xivert, i que d'acord amb el que disposa l'informe de l'arquitecte tècnic de data 16 de juny de 2011, la modificació consistix en un canvi del col·lector efluent de la nova EDAR del projecte modificat número 1.  
Vist que, d'acord amb les actuacions que hi ha, es disposa de la quasi totalitat dels terrenys necessaris per a l'execució de les obres, previstos en el pla especial de reserva de sòl per als col·lectors generals del sistema de sanejament cap a la nova estació depuradora d'aigües residuals d'Alcalà de Xivert, aprovat definitivament per la Comissió Territorial d'Urbanisme de Castelló, en sessió de 25 d'abril de 2012, a excepció dels que a continuació es detallen.  
  
A este efecte, els servicis tècnics i jurídics municipals, en data 12 de novembre de 2012, redacten projecte d'expropiació, per taxació conjunta, per a l'obtenció de la parcel·la que queda per a adquirir corresponent al número d'orde 1033 segons projecte d'obres referit.   
  
Vist que l'esmentat projecte d'expropiació inclou la relació de propietaris, la descripció del bé i dret afectat, i la superfície a expropiar és de 310,79 m², la determinació del preu just i els criteris de valoració.  
   
Vist l'informe jurídic de data 16 de novembre de 2012.  
Vist l'informe de la intervenció municipal, de data 11 de desembre de 2012.  
Atés que del que disposa l'article 187.1 de la Llei Urbanística Valenciana, Llei 16/2005, de 30 de desembre, i l'article 342.1.a del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, es desprén que les administracions públiques poden realitzar actuacions urbanístiques per mitjà d'expropiació en qualsevol classe de sòl, amb alguna de les finalitats següents: a) Executar les dotacions públiques pertanyents a la xarxa primària o secundària.  
Atés que d'acord amb l'article 9 i següents de la Llei d'Expropiació Forçosa, de 16 de desembre de 1954, en els quals s'establix que per a procedir a l'expropiació forçosa serà indispensable la prèvia declaració d'utilitat pública o interés social així com la necessitat d'ocupació dels béns o adquisició de drets que siguen estrictament indispensables per al fi de l'expropiació.  
Atés que, segons l'article 109 de l'esmentada Llei Urbanística Valenciana, l'aprovació dels plans i programes implicarà la declaració   
  
Finca número 1 (única)  
  
  
  
  
\* \* \* \* \*d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a la seua execució als efectes d'expropiació o imposició de servituds.  
  
Atés que l'article 434.1 del Reglament d'Ordenació i Gestió Territorial i Urbanística (ROGTU) establix que, per mitjà del procediment de taxació conjunta, es fixen de manera raonada els preus dels terrenys afectats per l'actuació, segons la seua classificació i qualificació urbanística, i s'establixen els fulls de preu just individualitzat per a cada finca, en els quals es contindran el valor del sòl i de les construccions, instal·lacions i plantacions que sustente, i els fulls de preu just que corresponguen a altres indemnitzacions. Tot això, de conformitat amb la legislació estatal del règim del sòl i valoracions. La legislació actual en esta matèria és el text refós de la Llei de Sòl, aprovat per Reial Decret Legislatiu 2/2008, de 20 de juny.  
  
Atés que de l'article 434 del ROGTU es desprén que l'execució del pla per expropiació requerirà la determinació de l'àmbit territorial i una relació de propietaris, amb descripció de béns i drets existent, que serà exposada al públic, perquè, de conformitat amb els articles 17 a 19 de la Llei d'Expropiació Forçosa, de 16 de desembre de 1954, les persones interessades puguen formular al·legacions al projecte o a la procedència de l'ocupació i a esmenar possibles errors en la seua descripció.  
  
Atés que, d'acord amb l'article 10 del Reial Decret 1372/1986, de 13 de juny, pel qual s'aprova el Reglament de Béns de les Entitats, les corporacions locals poden adquirir béns i drets per expropiació, i l'article 11.2 de l'esmentat reial decret establix que les adquisicions de béns derivades d'expropiacions forçoses es regiran per la seua normativa específica.  
Atés que d'acord amb l'article 3.4 del Decret de 26 d'abril de 1957, pel qual s'aprova el Reglament de la Llei d'Expropiació Forçosa, correspon al Ple de la corporació l'aprovació d'este expedient expropiatori.   
  
Per tot això s'acorda:   
Primer. Determinar el procediment de taxació conjunta per a expropiar els béns necessaris per a l'execució de les obres per a la construcció dels col·lectors generals del sistema de sanejament cap a la nova estació depuradora d'aigües residuals d'Alcalà de Xivert.   
  
Segon. Aprovar inicialment el projecte d'expropiació forçosa per taxació conjunta per a l'adquisició de terrenys afectats per la instal·lació d'una estació depuradora d'aigües residuals (EDAR) i col·lectors, redactat per l'Ajuntament d'Alcalà de Xivert, el qual contindrà la relació de propietaris, béns i drets afectats per este que s'indiquen a continuació:   
Finca número 1 (única)  
  
  
  
Tercer. Publicar este acord en el Diari Oficial de la Comunitat Valenciana, en el Butlletí Oficial de la Província de Castelló, i en un dels diaris de major difusió a la província.  
Quart. Notificar l'inici del procediment al Registre de la Propietat i sol·licitar-ne la certificació de domini i càrregues de les finques afectades i la pràctica dels assentaments que corresponguen.  
Quint. Notificar l'acord, junt amb el respectiu full de valoració del preu just, al titular de béns i drets afectats per l'expropiació, que disposaran d'un mes, a comptar de l'endemà de la notificació d'este acord, perquè puga aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el termini d'un mes, podrà formular les al·legacions i observacions que estimen pertinents respecte del projecte d'expropiació, essencialment amb vista a la titularitat o valoració dels seus drets.   
Este projecte podrà consultar-se en els servicis tècnics de l'Ajuntament d'Alcalà de Xivert, situat al carrer de la Puríssima, número 21, de dilluns a divendres, de 09.00 a 14.00 hores, la qual cosa es fa pública perquè se'n prenga coneixement».  
  
Alcalà de Xivert, 21 de març de 2013.- L'alcalde: Francisco Juan Mars.